ફિલ્મમાં રાજપીપળાના ગે પ્રિન્સ માનવેન્દ્રસિંહ ગોહિલે પોતાનાં મંતવ્યો રજૂ કર્યાં છે. ભીમ વાકાણી, જિત ઉપેન્દ્ર, અલ્પના મજુમદાર અને ભૌમિક નાયકે તેમાં અભિનય કર્યો છે. ફિલ્મમાં ગીતોને બદલે આર.જે. ધ્વનિત અને આર.જે. દેવકીના સ્વરમાં કવિતાને સ્થાન અપાયું છે. ફિલ્મ અંગે માનવેન્દ્રસિંહ કહે છે, ‘ગુજરાતી સિનેમા બદલાઈ રહ્યો છે. અમે પણ પ્રવાહથી અલગ ફિલ્મ બનાવી, જેમાં સમલૈંગિકતા અંગે સમાજમાં પ્રવર્તતી ગેરસમજ દર્શાવાઈ છે. જોકે ફિલ્મને કરમુક્તિ ન આપવી એ ગેરબંધારણીય બાબત છે.’